**Likumprojekta**

**“Par Latvijas Republikas valdības un Eiropas Kosmosa aģentūras asociētās dalībvalsts līgumu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par Latvijas Republikas valdības un Eiropas Kosmosa aģentūras asociētās dalībvalsts līgumu”, (turpmāk – Likumprojekts) paredz pieņemt un apstiprināt Latvijas Republikas valdības un Eiropas Kosmosa aģentūras Asociētās dalībvalsts līgumu (turpmāk - Asociētās dalībvalsts līgums), kas ietver sadarbības turpināšanu un padziļināšu ar Eiropas Kosmosa aģentūru (turpmāk - EKA), sākot no 2020.gada. Latvijas Republikas valdības un Eiropas Kosmosa aģentūras Eiropas sadarbības valsts līguma (turpmāk – ESV līgums), kas stājās spēkā 2015.gada 30.janvārī un ir noslēgts uz pieciem gadiem, (ESV līguma 15.1. un 15.2.punktu) darbības termiņš beigsies 2020.gada 29.jūlijā.[[1]](#footnote-1) Lai Latvija varētu turpināt sadarbību ar EKA, ir jānoslēdz Asociētās dalībvalsts līgums. Asociētās dalībvalsts līgums stāsies spēkā tā 18.pantā noteiktajā kārtībā un laikā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots saskaņā ar likuma „Par Latvijas Republikas Starptautiskajiem līgumiem” 9.panta 5.punktā noteikto, kā arī ņemot vērā Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 57.1. punkta 4.apakšpunktā minēto pasākumu sagatavot priekšnoteikumus Latvijas kļūšanai par Eiropas Kosmosa aģentūras asociēto valsti, kā arī ievērojot likuma “Par Latvijas Republikas starptautiskajiem līgumiem” 9.panta 1.punktā noteikto.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | EKA ir starpvaldību organizācija kosmosa apgūšanai, kuru veido 22 dalībvalstis no Eiropas un Kanāda. EKA darbojas uz EKA dibināšanas konvencijas pamata, kuru ratificē katra dalībvalsts. EKA jaunās dalībvalstis uzņem šādas četrās pakāpju procedūras ietvaros:1) Pirmās pakāpes ietvaros potenciālā dalībvalsts noslēdz sadarbības līgumu ar EKA. Valsts iegūst novērotājas statusu EKA un tai vēl nav finansiālu saistību.2) Ja valsts vēlas padziļināt sadarbību ar EKA, tā slēdz Eiropas sadarbības valsts līgumu, šādi sasniedzot otro iestāšanās pakāpi. Šī līguma ietvaros valsts apņemas veikt maksājumus EKA, kas gan ir ievērojami mazāki nekā dalībvalstu iemaksas un sastāda 1 milj. euro 2001.gada ekonomiskajos apstākļos.3) Pēc piecu gadu termiņa beigām valsts var pagarināt sadarbības valsts līgumu vēl uz pieciem gadiem vai kļūt par asociēto dalībvalsti, kam pamatā ir pilntiesīgas dalībvalsts iezīmes ar atvieglotiem nosacījumiem EKA obligātājā programmā.4) Visbeidzot ceturtais posms ir pievienošanās EKA, kļūstot par pilntiesīgu tās dalībvalsti un parakstot EKA Konvenciju.Līdzšinējo Latvijas sadarbību ar EKA nodrošina:1. Likums "Par Latvijas Republikas valdības un Eiropas Kosmosa aģentūras Eiropas sadarbības valsts līgumu";
2. Ministru kabineta 2015. gada 27. janvāra noteikumi Nr. 50 "Par Latvijas Republikas valdības un Eiropas Kosmosa aģentūras Eiropas sadarbības valsts plāna hartu".

Ar Likumprojekta apstiprināšanu tiks pieņemts Asociētās dalībvalsts līgums. Atbilstoši Asociētās dalībvalsts līgumam Latvija kļūs par asociēto dalībvalsti EKA, saskaņā ar EKA konvencijas XIV panta trešo daļu, kas nosaka Eiropas valstīm iespēju pievienoties EKA asociētās dalībvalsts statusā. Asociētās dalībvalsts statuss nosaka, ka Latvijai jāpiedalās EKA obligātajā programmā, EKA izvēles programmās pēc Latvijas ieskatiem un Pieprasītājas puses aktivitātēs (*Requesting Party Activities*).Asociētās dalībvalsts statuss tika uzlabots un apstiprināts 2018.gada EKA Padomes laikā, lai nodrošinātu ESV līguma valstīm plūstošāku pāreju uz EKA dalībvalsts statusu. EKA obligātā programma sastāv no kosmosa zinātnes programmas un vispārējā budžeta, kuru finansēšanā proporcionāli piedalās visas EKA dalībvalstis. Latvija veic iemaksas tikai vispārējā budžetā 70% apmērā no aprēķinātā apjomā EKA dalībvalstīs. Ņemot vērā EKA uzkrāto pieredzi EKA programmu pārvaldībā, EKA ir secinājusi, ka jaunajām EKA dalībvalstīm ir sarežģīti atgūt finansējumu EKA zinātnes programmā, tādēļ asociētās dalībvalstis tajā nepiedalās. Galvenie ieguvumi no dalības asociētās dalībvalsts statusā ir iespēja veidot savu nacionālo kosmosa programmu jeb Pieprasītājas puses aktivitātes EKA ietvaros, kur projektu konkursos piedalās tikai konkrētās valsts organizācijas un iespēja dalībai EKA izvēles programmās, kas nodrošina plašākas iespējas sadarbībai ar Eiropas kosmosa industriju. Pieprasītājas puses aktivitātes nodrošina iespēju īstenot tos kosmosa attīstības aspektus, kas nav iekļauti EKA izvēles programmās, tādējādi radot visaptverošu kosmosa politiku un valsts ieguldījumus kosmosa jomā. Asociētās dalībvalsts statuss dod iespēju piedalīties visās EKA izvēles programmās, kas ir EKA funkcionēšanas pamatā un kurās tiek īstenotas visas EKA tehnoloģiju misijas. Katrai EKA izvēles programmai ir savi mērķi, noteikumi un EKA dalībvalstis un asociētās valstis var piedalīties jebkurā EKA izvēles programmā, attiecīgi ieguldot tajā finansējumu. Kopējie EKA izvēles programmu mērķi ir sekmēt Eiropas industrijas konkurētspēju un inovācijas, radot jaunus produktus, un uzlabot Eiropas tehnoloģisko neatkarību un pieeju kritiskajām tehnoloģijām, kā arī veicināt tehnoloģiju izplatību ārpus kosmosa sektora. Izvērtējot Latvijas industrijas kompetences piedalīties EKA izvēlēs programmās, atbilstoši EKA un neatkarīgo ekspertu rekomendācijām, Latvijai šobrīd ir vislabākās iespējas un augstākais potenciāls piedalīties divās izvēles programmās – Galvenā tehnoloģiju atbalsta programma (*General Support Technology Programme – GSTP[[2]](#footnote-2)*) un Zemes novērošanas programmā (*Earth Observation Envelope Programme – EOEP*). Šajās programmās Latvijas industrija varētu piedāvāt atbilstošu kritisko masu, lai nodrošinātu ieguldīto investīciju atdevi. Vienlaikus, redzeslokā jāpatur vairākas citas EKA izvēles programmas, piemēram, Industriālās attīstības un zinātnisko eksperimentu programma – (*PROgramme de Développement d'Expériences scientifiques – PRODEX*), izvēles programma par kosmosa situācijas apzināšanu (*Space Situational Awareness Programme – SSA*) un Eiropas izpētes pamatprogramma (*European Exploration Envelope – E3P*), kurās Latvijas industrijai ir vērā ņemama ekspertīze un kurās dalība ir apsverama nākotnē.Likumprojekts nosaka, ka asociētās dalībvalsts līgumā paredzēto saistību izpildi koordinēs Izglītības un zinātnes ministrija (turpmāk – IZM), kā arī asociētās dalībvalsts līguma spēkā stāšanās laiku un kārtību.Asociētās dalībvalsts līgumu paraksta divos oriģināleksemplāros, katrs – latviešu un angļu valodā. Abi teksti ir vienlīdz autentiski. |
| 3. | Projekta izstrādē iesaistītās institūcijas un publiskas personas kapitālsabiedrības | IZM, Tieslietu ministrija, Finanšu ministrija, Aizsardzības ministrija, Ārlietu ministrija, Zemkopības ministrija, Pārresoru koordinācijas centrs, Latvijas Kosmosa asociācija un Latvijas Tirdzniecības rūpniecības kamera. |
| 4. | Cita informācija | 2020.gada 29.jūlijā spēku zaudē Latvijas Republikas valdības un Eiropas Kosmosa aģentūras Eiropas Sadarbības valsts līgums, kas stājās spēkā parakstot hartu 2015.gada 30.janvārī.Asociētās dalībvalsts līgums paredz, ka Latvijai jādeleģē līdz diviem pārstāvjiem EKA padomē, Industriālās politikas komitejā, ja Latvijas iesaistās EKA izvēles programmā GSTP, Zemes novērošanas programmas valdē, ja Latvija iesaistās EKA izvēles programmā EOEP, EKA Starptautisko lietu komitejā, EKA Administratīvā un finanšu lietu komitejā un EKA Tehnoloģiju saskaņošanas padomdevēju grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas zinātniskie institūti, augstskolas, komersanti, izglītības iestādes, kā arī tajos studējošie un nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Sakarā ar tirgus iespējamo papildināšanos ar tautsaimniecībai nepieciešamiem produktiem un pakalpojumiem, kā arī ar jaunu darba vietu izveidi, ietekme uz tautsaimniecību varētu būt pozitīva. Nodarbinātība varētu pieaugt sakarā ar jaunu, augsti kvalificētu darba vietu veidošanos. |
| 3. | Administratīvo izmaksu monetārs novērtējums | Projekts šo jomu neskar  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 168 784 | 0 | 3 000 000 | 0 | 1 121 966 |  | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  | 4 168 784 | 0 | 3 000 000 | 0 | 1 121 966 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 168 784 | 0 | 3 000 000 | 0 | 1 121 966 |  | 0 |
| 2.1. valsts pamatbudžets  | 4 168 784 | 0 | 3 000 000 | 0 | 1 121 966 |   | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 |  | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumā “Par valsts budžetu 2020.gadam” un likumā “Par vidēja termiņa budžeta ietvaru 2020., 2021. un 2022.gadam” Izglītības un zinātnes ministrijas budžeta apakšprogrammā 05.01.00 ““Zinātniskās darbības nodrošināšana” ilgtermiņa projektam “Dalība Eiropas Kosmosa aģentūras Asociētās dalībvalsts statusā” paredzēts finansējums 2020.gadā 4 168 784 euro apmērā, 2021.gadā 3 000 000 euro apmērā, 2022.gadā 1 121 966 euro apmērā.Asociētās dalībvalsts līgums paredz:1. **iemaksas EKA budžetā** vidēji 2,74 milj. *euro* gadā, ko veido šādi ieguldījumi:
* obligātie maksājumi aptuveni 1,24 milj. *euro* apmērā:
* Saskaņā ar līguma 3.panta pirmo punktu noteiktā EKA obligātā programma (*Mandatory Programme*) – aptuveni 0,24 milj. *euro*[[3]](#footnote-3);
* Pieprasītās puses aktivitātes (Asociētās dalībvalsts līgumā minēta, kā (*Requesting Party Activities*)) – indikatīvi 1 milj. *euro* gadā - Saskaņā ar Līguma 10.panta 2.daļu un Pielikumu I un II “Latvijas izmaksas Pieprasītājas puses aktivitātēm minimums sastāda 500 000 euro gadā un tās nedrīkst pārsniegt tās ieguldījumu izvēles programmās, kurās tā piedalās, saskaņā ar 4.pantu”, kas tiek izpildīts ar plānoto finansējumu.
* Izvēles programmas:
* EKA Izvēles programma – Galvenā tehnoloģiju atbalsta programma (*General Support Technology Programme – GSTP*) – indikatīvi 1,1 milj. *euro gadā*;
* EKA izvēles programma - Zemes novērošanas programma (*Earth Observation Envelope Programme – EOEP*) – indikatīvi 0,4 milj. *euro gadā,*

Izvēloties asociētās dalībvalsts statusu, Latvijai ir jāveic rūpīga EKA izvēles programmu (*optional programmes*) izvēle, atbilstoši Latvijas industrijas iespējām un Latvijas mērķiem kosmosa nozarē. Papildus ir jāveic ieguldījumi Pieprasītāja puses aktivitātēs, kas darbojas kā papildus instruments, lai palīdzētu Latvijas industrijai atgūt ieguldīto (*geo-return*) EKA izvēles programmās un stiprināt savu industriālo konkurētspēju. Izvēles programmas tiks finansētas apmērā, kas būs pieejams pēc obligātās programmas iemaksām, saglabājot elastību finansējuma pārdalē starp EKA izvēles un pieprasītājas puses aktivitātēm, atbilstoši Latvijas industrijas vajadzībām. Līgums ir spēkā septiņus gadus no parakstīšanas, tādējādi uz 7 gadiem ir noteiktas obligātās iemaksas EKA budžetā un faktiski ir jārēķinās arī ar iemaksām pieprasītājas puses aktivitātēm, kas sekmēs dalību EKA izvēles programmās. Iemaksu summa izvēles programmām ir noteikta 4.pantā tikai līdz 2022.gadam kā vismaz 1 500 000 euro gadā, turpmāk tā nav noteikta un tiks pārskatīta pirmo 3 gadu posma beigās atbilstoši industrijas prioritātēm un pieejamo valsts budžeta finansējumu.1. **Latvijas pārstāvju dalība** ārvalstu institūciju ietvaros organizētās darba grupās *–* 19,6 tūkst. *euro* gadā. (aprēķins: komandējumu izdevumi 4 tikšanās gadā\* 7 dalībnieki, \*700 vidējās izmaksas 1.darb)

Nepieciešamais kopējais finansējums indikatīvi ir **21 137 200** *euro* apmērā, no tiem 21 000 000 euro apmērā paredzēts Latvijas dalībai EKA Asociētās dalībvalsts statusā (2,74 milj. euro x 3 gadi = 8,23 milj. euro 2020. – 2022.gads; 3,19 milj. euro x 4 gadi = 12,77 milj. euro 2023. – 2026.gads ) un 137 200 euro apmērā paredzēts Latvijas pārstāvju dalībai ārvalstu institūciju ietvaros organizētās darba grupās (19,6 tūkst euro x 7 gadi = 137,2 tūkst. euro).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2020., 2021. un 2022.gadam uzrādītais papildu nepieciešamais finansējums ir atbalstīts Ministru kabineta sēdē un iekļauts likumprojektā «Par valsts budžetu 2020. gadam» un likumprojektā «Par vidēja termiņa budžeta ietvaru 2020., 2021. un 2022. gadam.Lai no 2023.gada līdz 2026.gadam nodrošinātu Latvijas pilnvērtīgu dalību EKA asociētās dalībvalstu statusā Izglītības un zinātnes ministrija līdz 2022.gada 1.aprīlim iesniegs Ministru kabinetā informatīvo ziņojumu “Progresa ziņojums par sadarbību ar EKA asociētās dalībvalsts statusā”. Pēc progresa ziņojuma par sadarbību ar EKA asociētās dalībvalsts statusā izskatīšanas Ministru kabinetā, jautājums par iespējamo papildu finansējuma piešķiršanu 2 089 647 euro apmērā ik gadus no 2023. - 2026.gadam ir izskatāms Ministru kabinetā likumprojekta “Par valsts budžetu 2023.gadam” un likumprojekta “Par vidēja termiņa budžeta ietvaru 2023., 2024. un 2025.gadam” sagatavošanas procesā. |
| **IV. Tiesību akta projekta ietekme uz spēkā esošo tiesību normu sistēmu** |
| Likums “Par Latvijas Republikas valdības un Eiropas Kosmosa aģentūras Eiropas sadarbības valsts līgumu” zaudē spēku līdz ar Līguma spēkā stāšanos. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar |
| 2. | Citas starptautiskās saistības | ESV līguma noteikumus turpina piemērot tiktāl, cik nepieciešams, lai nodrošinātu visu vienošanos un līgumu izpildi, un kuri joprojām ir spēkā dienā, kad tas zaudēs spēku.Asociētās dalībvalsts līgums tiks pieņemts, pamatojoties uz ESV līguma 15. panta 1. punktu. |
| 3. | Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas valdības un Eiropas Kosmosa aģentūras Eiropas sadarbības valsts līgums (stājies spēkā 2015.gada 30 janvārī).  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 1) Saskaņā ar ESV līguma 15.4. apakšpunktu ESV līguma izbeigšana neietekmē tās Latvijas Republikas valdība un EKA tiesības un pienākumus, kuri paliek spēkā arī pēc ESV līguma izbeigšanas vai tā interpretēšanas.2) Saskaņā ar ESV līguma 15.1. apakšpunktu Latvijas Republikas valdība un EKA izskata iespēju piešķirt Latvijas Republikas valdībai Aģentūras asociētā biedra vai dalībvalsts statusu. 3) EKA konvencijas XIV panta trešā daļa nosaka iespēju valstij pievienoties EKA asociētās dalībvalsts statusā. | Likumprojekts šo jomu neskar  | Likumprojekts šo jomu neskar  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Līguma projekta paredzētās saistības nenonāk pretrunā ar citiem Latvijas Republikai saistošiem starptautiskajiem līgumiem. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, komersanti, zinātniskie institūti un augstākās izglītības iestādes un citas iestādes savas kompetences ietvaros. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Jaunu institūciju izveide nav paredzēta.Esošo institūciju likvidācija, reorganizācija nav paredzēta. |
| 3. | Cita informācija | Nav |

Izglītības un zinātnes ministre I. Šuplinska

Karolis, 67047996

kaspars.karolis@izm.gov.lv

v\_sk = 2454

1. Abas puses ir vienojušās pagarināt ESV līgumu līdz 2020.gada 29.jūlijam vēstuļu apmaiņas ceļā. [↑](#footnote-ref-1)
2. Programmas mērķis ir attīstīt daudzsološus inženiertehniskus konceptus plaša spektra nobriedušās kosmosa tehnoloģijās [↑](#footnote-ref-2)
3. Tiek aprēķināta katru gadu no jauna balstoties uz EKA nepieciešamajiem resursiem, dalībvalstu skaitu un valstu IKP [↑](#footnote-ref-3)